**БІЗ ӨМІРДІҢ ГҮЛІМІЗ!**

( Даярлықпен қоштасу ертеңгілігіне арналған сценарий )

**Мақсаты:** Балалардың даярлықта алған білімдерін тексеру, қорытындылау.

**Міндеттері:**

1. Балалардың білімдерін пысықтау, өз ойларын толық жеткізе білуге дағдыландыру.

2. Сөздік қоры мен тіл байлықтарын дамыту.

3. Үлкендерді құрметтеуге, ұйымшылдыққа, ұжымшылдыққа тәрбиелеу.

**Көрнекіліктер:** шар, гүлдер, мерекелік жазулар.

**Барысы:**

**І. Ұйымдастыру кезеңі**

Жүргізушілер сахнаға шығады.

**1-ші жүргізуші:** Қымбатты ата-аналар, қадірлі қонақтар, құрметті мұғалімдер бүгін біз мәпелеп, күтіп тәрбиелеген бүлдіршіндерімізді даярлықпен қоштастырғалы отырмыз. Әрине, бұл да үлкен той, тойларыңыз құтты болсын.

**2-ші жүргізуші:** Өтті қызық көп күндер

Жеті жасқа жеттіңдер

Барасыңдар сыныпқа

Бір белестен өттіңдер

**1-ші жүргізуші:** Өсті ақыл ойларың

Өсті міне бойларың

Қуанышқа ортақпын

Құтты болсын тойларың

Сахнаға балалар шығып тақпақтарын айтады.

**1-ші бала:**  Қуанамыз, сыйлаймыз

Қуаныштың мың гүлін

Даярлықпен қимай біз

Қоштасатын күн бүгін

**2-ші** Ботақандай бөбек деп

Еркелеткен ұл-қызын

Анамызды ерекше

Қуантамыз біз бүгін

**3-ші бала:** Бұл қуаныш себебін

Бізге қарап ұғарсың

Ержетті деп бөбегім

Туған Отан қуансын

Туған дала қуансын

**4-ші бала:** Жерде қар жатса да

Асыр салып ақпанда

Күнде ертемен мектепке

Келетінбіз ақ таңда

**5-ші бала: Айдос**Добым, добым домалақ

Қайда кеттің домалап?

Үстел үстін бүлдірдің

Тәрелкені сындырдың

**6-шы бала:** Ана тілін ардақтап

Ата салтын біз көрдік

Сурет салып, ән жаттап

Оқып, жазып үйрендік

**7-ші бала:**Сүйген өз ұл-қызын

Бөбегім деп аянбай

Мектебім өз үйім

Тәрбиешім болды анамдай

**2-ші жүргізуші**: **Ән: «Ақ көгершін»** о

**1-ші жүргізуші**:Балалар бізге қонаққа «Сауат ашу» мен «Әліппе» келе жатыр, кәне қарсы алайық.(Балалар амандасып қарсы алады)

**Әліппе сөзі:** Армысыңдар, жас достар

Армысыңдар, ата-ана

Болашаққа жол бастар

Әліппе келді ортаға

Білім деген ғажайыптың

Әліппесін меңгерер

Келешегі қазақтың

Басталады сендерден

**Сауат ашу**: Біз сендер даярлықпен қоштасып жатыр дегенді естіп қонаққа келдік. Енді өнерлеріңді, білімдеріңді әліппеге көрсетіңдер.

**2-ші жүргізуші**: Ал енді балалар біз білімдерімізді, өнерлерімізді әліппе мен сауат ашуға көрсетейік. Кішкентай әріптерді ортаға шақырайық.

**1-ші бала: Әлішер**Әріптерді таныңдар

Бәрін жаттап алыңдар

Онда қызық ойын бар

Оған көңіл қойыңдар

**2-ші бала: Бауыржан**Ойнаңдар да ойлаңдар

Қызығына тоймаңдар

Бәрін қарап шығыңдар

Әріп сырын ұғыңдар

**3-шы бала: Мөлдір**А дегенім ардақты

Ақ сүт берген анамыз

**4-ші бала: Жаннел**Б дегенім бал тілім

Біз бақытты баламыз

**5-ші бала: Ермек**Ә дегенім әншінің

Әнге айналған әуені

**1-ші жүргізуші:** Мың бұралған арулар аңдап басып,

Келеді міне ортаға толқып тасып.

Аруларын сыйлаған,халқым менің,

Көңілді қошеметпен қарсы алайық!- деп мың бұралған бишілерімізді қарсы алыңыздар.

**Би: «Шығыс биі»** ортада бишілер тобы

**2-ші жүргізуші**: балалар, математикадағы Тапқышбек деген жолдастарыңды білесіңдер ме? (Иә)

Бүгінгі кешімізге Тапқышбек те келе жатыр, кәне ,қарсы алайық.(Тапқышбек келіп балалармен амандасады)

**Тапқышбек:** Сәлеметсіңдер ме балалар! Сендер математика әліппе-дәптеріндегі менің тапсырмаларымды орындап жүрдіңдер. Енді сендерді өз көзіммен көрейін деп бүгінгі қоштасу кештеріңді естіп келіп қалдым. Құр алақан келмей өзіммен бірге сендердің білімдеріңді тексеру үшін тапсырмалар ала келдім.

**Тапқышбек:** Ой, балалар, сендер бәрін біледі екенсіңдер. Бірінші сыныпқа даярлықтарың жақсы екен. Қаламызда сендер сияқты көп балалар бітіріп жатыр соларға да барайын, сау болыңдар.

**1-ші жүргізуші: Ән: «Ана»** орындайтын «балдәурен» даярлық тобының оқушысы Тайгоныров Елжан.

**Әліппе:** Балалар сендерге ризамын білімді, өнерлі екенсіңдер бірақ ертегі тыңдағым келіп тұр. Маған ертегі қойып беріңдерші.

**2-ші жүргізуші**: Ендеше ертегі тамашалайық.

«Балдәурен» даярлық тобы- «Бауырсақ»ертегісі



**1-ші жүргізуші**:

**Би:** «Грузин биі» ортада бишілер тобы

**2-ші жүргізуші:**«Өркен» даярлық тобы- «Шалқан» ертегісі

**1-ші жүргізуші: Би: «Реп»**

**Көркем гимнастика өнерін тамашалайық**: ортада «Өркен» даярлық тобының оқушысы Әдиұлы Бекжан.

**2-ші жүргізуші**: «Бәйтерек» даярлық тобы- «Түлкі мен Үйрек» ертегісі

**1-ші жүргізуші**: **Би: «Қуыршақ биі»** ортада бишілер тобы

**«Орыс биі»** ортада бишілер тобы

(Сауат ашу мен Әліппе ортаға шығады)

**Сауат ашу:** Балалар мен сендермен қоштасайын енді біз кездеспейміз, сендер бір сынып жоғарыладыңдар, мен сендер сияқты кішкентай балаларды қарсы аламын. Ары қарай сабақтарыңды жақсы оқыңдар,тәртіпті болыңдар.Енді мен кетейін, сау болыңдар.

**Әліппе**: Балалар сендер маған қатты ұнадыңдар, барлықтарың да білімді, өнерлі екенсіңдер. Бүгінгі кеште мен өте жақсы демалдым, енді сендермен 1-ші қыркүйекте кездесеміз, жаз бойы жақсылап демалып келіңдер. Ал қазір мен кетейін баратын жерлерім бар, сау болыңдар.

**2-ші жүргізуші: Хор: «Біз өмірдің гүліміз!»**

**1-ші жүргізуші:** «Даярлықпен қоштасу» кешімізді қорытындылау үшін сөз кезегін мектеп басшыларына берейік.